# Isabelle Pasco

Isabelle Pasco (Perpinyà, 25 d'abril de 1966) és una actriu i model nord-catalana.

## Biografia

Començà la seva carrera professional com a model de l'agència Femmes de París, i als anys 80 aparegué a les revistes franceses Lui i Playboy i a la italiana Playmen. A partir del 1984 es dedicà a la interpretació i debutà al llargmetratge Ave Maria. Ha destacat pels papers de la domadora Roselyne a Roselyne et les Lions, de Jean-Jacques Beineix (1989) i, el 2009, a la pel·lícula de Mohammad Mehdi Asgarpour 7:05, sobre la vida quotidiana de les iranianes exiliades a París. També ha actuat en produccions teatrals. El 2002 va protagonitzar Une longue, longue, longue nuit d'amore i la comèdia nord-americana Ali G. Indahouse.
El 1995 es va casar amb l'actor Tchéky Karyo, amb qui van tenir dos fills; posteriorment, es divorciaren.

## Filmografia

Les seves pel·lícules més destacades són:
* 1984 Ave Maria de Jacques Richard: Ursula
* 1985 Hors-la-loi de Robin Davis: Sissi
* 1986 Sauve-toi, Lola de Michel Drach: Marielle
* 1986 Le mal d'aimer de Giorgio Treves: Marte-Blanche
* 1988 Qualcuno in ascolto de Faliero Rosati: Anna Sweder
* 1988 Gli indifferenti de Mauro Bolognini (mini sèrie televisiva)
* 1989 Roselyne et les lions de Jean-Jacques Beineix: Roselyne
* 1991 Els llibres de Prospero (Prospero's Books) de Peter Greenaway: Miranda
* 1992 Urgence d'aimer de Philippe Le Guay (TV): Joëlle
* 1992 Sabato italiano de Luciano Manuzzi: Danielle (a l'episodi I)
* 1992 Le droit à l'oubli de Gérard Vergez (TV)
* 1992 À quoi tu penses-tu ? de Didier Kaminka: Karine
* 1992 Céline de Jean-Claude Brisseau: Céline
* 1992 Undine d'Eckhart Schmidt: Undine
* 1993 La Famiglia Ricordi (sèrie de TV)
* 1993 Rhésus Roméo de Philippe Le Guay (TV): Joëlle
* 1993 Charlemagne, le prince à cheval de Clive Donner (sèrie de TV): Hidegarde (a l'episodi 2)
* 1993 Les audacieux d'Armand Mastroianni (TV): Alice Villion
* 1995 Cop de lluna (Colpo di luna) d'Alberto Simone: Luisa
* 1996 Dentro il cuore de Memè Perlini
* 1996 Sous-sol de Pierre Gang: Françoise
* 1996 Festival de Pupi Avati: Alexandra
* 1997 Les Couleurs du diable d'Alain Jessua: Valerie
* 1997 Hobby d'Azise Bel Miloud (curtmetratge)
* 1998 La Course de l'escargot de Jérôme Boivin (TV): Margot
* 1999 In punta di cuore de Francesco Massaro (TV): Charlotte
* 2000 Dancing at the Blue Iguana de Michael Radford: Clienta
* 2001 The Invisible Circus d'Adam Brooks: Claire
* 2001 Una lunga lunga lunga notte d'amore de Luciano Emmer: Elena
* 2002 Ali G Indahouse de Mark Mylod: Suzy
* 2003 Drôle de genre de Jean-Michel Carré (TV): Axelle Bazin
* 2003 Clandestino de Paule Muxel: Marie
* 2006 Intimità de Matteo Minetto: Alice
* 2009 7:05, de Mohammad Mehdi Asgarpour

## Teatre

* 1994 Sud de Julien Green, en direcció de Pascal Luneau
* 2002-2003 Dom Juan de Molière, dirigida per Jean Martinez, al Théâtre Mouffetard i gira per França, Suïssa i Bèlgica
* 2006 Orange Mecanique, adaptació de la pel·lícula A Clockwork Orange de Stanley Kubrick, dirigida per Thierry Harcourt, al "Cirque d'Hiver"

## Notes i referències

* ↑ A la major part de les biografies surt com a nascuda a Perpinyà, però a la seva pàgina web indica que nasqué en una "tour médiévale perchée sur une colline de l'arrière-pays catalan"; a quina comuna deu ser aquest turó?
* 1 2 «Isabelle Pasco» (en francès). Allociné. [Consulta: 27 febrer 2021].
* ↑ «Isabelle Pasco» (en castellà). Cineuropa. [Consulta: 27 febrer 2021].
* ↑ Duluc, François. Guide des scènes de nu dans le cinéma français, 10 d'octubre de 2016, p. 115–116. ISBN 978-1-326-80309-4.

## Enllaços externs

* Lloc web oficial Arxivat 2011-11-21 a Wayback Machine. (francès)